13/02/2019 | Administración LocalMunicipal
Carballo
Bases e convocatoria para a provisión temporal dun/ha arquitecto-a técnico-a // enxeñeiro-a técnico-a para a Oficina Técnica Municipal

APROBACIÓN DAS BASES E CONVOCATORIA PARA A PROVISIÓN TEMPORAL DE 1 PRAZA ARQUITECTO-A TÉCNICO-A // ENXEÑEIRO-A TÉCNICO-A Por Resolución de Alcaldía do Concello de Carballo núm.311, do 07/02/2019, aprobáronse as bases e a convocatoria para a provisión, en réxime de funcionario/a interino/a de 1 praza de arquitecto/a técnico/a - enxeñeiro/a técnico /a. O prazo de presentación de instancias é de dez días naturais, contados a partir do seguinte ao da publicación do anuncio da convocatoria no Boletín Oficial da Provincia. Os sucesivos anuncios relativos a esta convocatoria, cando procedan de conformidade coas bases, faranse públicos no taboleiro de edictos do Concello de Carballo, sen perxuízo de calquera outro medio de difusión que se considere oportuno. ANEXO I.–BASES PARA A PROVISIÓN TEMPORAL DE 1 PRAZA DE ARQUITECTO-A TÉCNICO-A // ENXEÑEIRO-A TÉCNICO-A PRIMEIRA.–OBXECTO DA CONVOCATORIA.1.1.–É obxecto da presente convocatoria a selección dunha persoa para ocupar, con carácter temporal, un posto de traballo como funcionario/a interino/a, técnico de grao medio, coa categoría de arquitecto/a técnico/a, enxeñeiro/a técnico/a de obras públicas ou equivalente, para a Área de Urbanismo e Obras do Concello de Carballo, a través do procedemento de selección que se sinala nestas bases, de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, do 2 de abril, o Real Decreto Lexislativo 781/1986, do 18 de abril, a Lei 2/2015, do 29 de abril, do emprego público de Galicia, e demais disposicións de pertinente aplicación. A persoa nomeada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable.1.2.–A duración do nomeamento como funcionario interino será de doce meses, contados a partir da data da incorporación. As retribucións mensuais serán as previstas no orzamento xeral desta Corporación para 2019 en relación coa devandita praza. SEGUNDA.–REQUISITOS DOS ASPIRANTES. Para tomar parte neste concurso-oposición, será necesario reunir, consonte ao disposto no art.56 do Texto Refundido da Lei do Estatuto Básico do Empregado Público aprobado polo Real Decreto Lexislativo 5/2015, do 30 de outubro, con referencia ao último día do prazo de presentación de instancias, os seguintes requisitos: a) Nacionalidade. –Ter a nacionalidade española, sen prexuízo do disposto no artigo 57 do Estatuto Básico do Empregado Público. Os nacionais de Estados distintos á Unión Europea deberán estar en posesión do permiso de residencia para proceder á firma do contrato. b) Capacidade funcional. –Posuír a capacidade funcional para o desempeño das tarefas. As persoas con minusvalías serán admitidas en condicións de igualdade cos demais aspirantes, agás que a restrición padecida lles impida ou resulte incompatible co desempeño das funcións propias do posto. O tribunal examinará e resolverá motivadamente estas peticións podendo solicitar o oportuno informe dos organismos competentes. c) Idade. –Ter cumpridos dezaseis anos e non exceder, no seu caso, da idade máxima de xubilación forzosa. Só por lei poderá establecerse outra idade máxima, distinta da idade de xubilación forzosa, para o acceso ao emprego público. d) Habilitación. –Non ser separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso o persoal laboral, no que fose separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Así mesmo, o desempeño do posto convocado quedará sometido á Lei 53/84, do 26 decembro, e demais normas de desenvolvemento en materia de incompatibilidades. e) Titulación. –Estar en posesión do título universitario de arquitecto técnico, enxeñeiro técnico de obras públicas equivalente ou superior. En todo caso, a equivalencia deberá ser achegada polos aspirantes mediante certificación expedida para o efecto pola Administración competente, en cada caso. Os aspirantes con titulacións obtidas no estranxeiro deberán acreditar que están en posesión da correspondente convalidación ou da credencial que acredite, no seu caso, a homologación. f) Idioma. –Os aspirantes que non sexan de nacionalidade española deberán posuír un coñecemento do castelán adecuado para o desenvolvemento das súas funcións. TERCEIRA.–PRESENTACIÓN DE INSTANCIAS.3.1.–As solicitudes instando tomar parte neste proceso selectivo, presentaranse no Rexistro Xeral deste Concello ou ben mediante o procedemento que regula o artigo 16 da Lei 39/2015, do 1 de outubro, do Procedemento Administrativo Común, durante dez días naturais, contados a partir do día seguinte ó da publicación da convocatoria no Boletín Oficial da Provincia da Coruña. Se, conforme ao devandito precepto, preséntanse a través das Oficinas de Correos, deberá aparecer o selo de certificado no sobre exterior e na propia solicitude.3.2.–Nas instancias os aspirantes farán constar que reúnen todos e cada un dos requisitos esixidos na Base 2.ª, e achegarán inescusablemente os seguintes documentos: a) Fotocopia do Documento Nacional de Identidade, pasaporte ou documento que o substitúa noutros estados membros da Unión Europea. b) Xustificante de pago das taxas de participación. c) No seu caso, fotocopia do CELGA 4 ou titulación equivalente.3.3.–As taxas de participación no proceso selectivo son de TRINTA E SEIS euros (36,00 €), conforme á Ordenanza fiscal núm.26 do Concello de Carballo, e ingresaranse mediante autoliquidación, no impreso normalizado ao efecto, nas entidades bancarias que prestan o servizo de colaboradoras na recadación de tributos. Este importe deberá facerse efectivo mediante ingreso nalgunha das seguintes contas municipais (cos datos do/a aspirante e praza á que opta), número de conta de ABANCA ES96 2080 0019 5031 1000 0019 ou número de conta de CAIXABANK ES57 2100 2322 4002 0001 3249. A falta de pago das taxas de participación, dentro do prazo de presentación de instancias, determinará a exclusión do/a aspirante sen posibilidade de emenda.3.4.–Ademais do sinalado no apartado anterior, os/as aspirantes deberán achegar a seguinte documentación, xunto coa instancia: a) Fotocopia (con anverso e reverso) do título universitario de arquitecto/a técnico/a, enxeñeiro/a técnico/a de obras públicas equivalente ou superior. Se a titulación presentada fose equivalente ao devandito título, os/as aspirantes deberán presentar certificación orixinal expedida para o efecto pola Administración competente, en cada caso. Os/as aspirantes con titulacións obtidas no estranxeiro deberán presentar a correspondente convalidación ou a credencial que acredite, no seu caso, a homologación. b) Informe de vida laboral actualizado, emitido pola Tesourería Xeral da Seguridade Social. c) Currículo vitae. d) Acreditación dos méritos alegados, conforme ao previsto na base Sexta, apartado 2, desta convocatoria.3.5.–A presentación da instancia para tomar parte no proceso selectivo supón a aceptación e acatamento de todas e cada unha das bases desta convocatoria, así como o consentimento do solicitante para o tratamento dos seus datos persoais coa finalidade de levar a cabo a selección, incluída a lista de reserva. Así mesmo, os solicitantes prestan o seu consentimento para que os seus datos persoais sexan comunicados mediante a súa exposición nos taboleiros de anuncios e na páxina web do Concello para todo o relacionado co proceso selectivo. CUARTA.–ADMISIÓN DE ASPIRANTES.4.1.–Expirado o prazo de presentación de instancias, o alcalde-presidente adoptará resolución, no prazo máximo dun mes, declarando aprobada a lista provisional de admitidos/as, así como a de excluídos/as. Dita resolución publicarase no taboleiro de edictos do Concello e na súa páxina web, xunto á relación de excluídos/as e causas que motivaron a súa exclusión.4.2.–Os/as aspirantes excluídos/as dispoñerán dun prazo de dez días hábiles, contados a partir do seguinte á devandita publicación, para emendar os defectos que motivasen a súa exclusión. Os/as aspirantes que dentro do prazo sinalado non emenden os devanditos defectos quedarán definitivamente excluídos/as da convocatoria, publicándose no taboleiro de edictos do Concello e na súa páxina web, a lista definitiva de admitidos/as e excluídos/as. QUINTA.–TRIBUNAL CUALIFICADOR.5.1.–O tribunal cualificador estará constituído polos seguintes membros: Presidente/a: funcionario/a de carreira coa titulación igual ou superior ao posto convocado. Tres vogais: funcionarios/as de carreira coa titulación igual ou superior ao posto convocado. Secretario/a: funcionarios/as de carreira.5.2.–A designación dos membros do Tribunal, titulares e suplentes, farase na resolución da Alcaldía pola que se aprobe a lista definitiva de admitidos/as, que fixará tamén a data e a hora na que deberá constituírse o Tribunal e dar comezo as probas selectivas. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente/a e do secretario/a.5.3.–Os membros do tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 28 da Lei 40/2015, do 1 de outubro. Os/as aspirantes poderán recusar aos membros do tribunal cando concorran as ditas circunstancias, consonte ao artigo 29 da mesma lei.5.4.–O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nestas bases, así como para dispoñer a incorporación de asesores especialistas para as probas que considere pertinentes, que se limitarán ao exercicio das súas especialidades técnicas en base as cales colaborarán co órgano de selección. A efectos de percepción de asistencias, o Tribunal terá a categoría primeira das sinaladas no Real Decreto 462/2002 do 24 de maio, sobre indemnizacións por razón do servizo. SEXTA.–SISTEMA DE SELECCIÓN E DESENVOLVEMENTO DAS PROBAS SELECTIVAS.6.1.–O procedemento de selección será o de concurso-oposición, constando de dúas fases diferenciadas, unha primeira, de concurso, coa valoración dos méritos achegados e xustificados polos/as aspirantes, e unha segunda, de oposición, co desenvolvemento de tres exercicios obrigatorios e eliminatorios.6.2.–FASE DE CONCURSO. Valoraranse os seguintes méritos: a) Experiencia na Administración Pública ou no sector privado, en traballos relacionados co obxecto da convocatoria, tales como dirección e supervisión de obras, ou a execución das mesmas, propios do grao de titulación requirido nas presentes bases. A tal efecto, os interesados deberán aportar vida laboral expedida pola TGSS, así como certificación da Administración correspondente/copia do contrato de traballo (cos seus anexos) e, no seu caso, certificado de empresa acreditativo dos labores desempeñados no marco do contrato. Por cada ano completo de traballo, acadarase 1 punto, ata un máximo de 15 puntos no presente apartado. Para valorar, sumarase toda a experiencia acumulada nos diversos contratos, de xeito que as fraccións restantes, que non cheguen ao ano, non se computarán. b) Formación: 1. Pola participación en actividades formativas e/ou de perfeccionamento, máster e pos grado, que teñan relación cos temas 15 a 23 e 51 a 54 do temario, e que sexan de alomenos de 30 horas lectivas, outorgarase 1 punto por cada 100 horas de formación, acumulando a suma de horas de toda a formación que supere ese umbral mínimo, ata un máximo de 10 puntos.2. Cursos de ferramentas informáticas de deseño gráfico relacionado coa praza, do tipo cad, gis, etc., e que sexan de alomenos de 30 horas lectivas, outorgarase 1 punto por cada 100 horas de formación, acumulando a suma de horas de toda a formación que supere ese umbral mínimo, ata un máximo de 5 puntos. Valoraranse tan só as actividades impartidas por entidades das Administracións Públicas, Instituto Nacional da Administración Pública, Consellerías competentes en materia de Administración Pública, EGAP, Organizacións sindicais no marco do Acordo de Formación continua, Organismos da Administración Local, Servizos públicos de Emprego e calquera Administración Pública non contemplada anteriormente, así como Universidades e Colexios Profesionais. Os cursos que veñan especificados por créditos, deberán especificar as horas que correspondan a cada crédito ou, no seu defecto, o Tribunal computará cada crédito como 10 horas lectivas. Non se valorarán os cursos que non acrediten número de horas ou créditos. A puntuación máxima da fase de concurso é, pois, de 30 puntos. A cualificación total do concurso de méritos virá determinada pola puntuación resultante de sumar as puntuacións obtidas en cada unha das fases. En caso de empate na puntuación total ao final do proceso selectivo, unha vez superada a fase de oposición, se as regras de desempate correspondentes á dita fase non desfixeran o empate, este resolverase en favor do/a aspirante que obtivese maior puntuación no apartado de experiencia profesional.6.3.–FASE DE OPOSICIÓN. A oposición constará de tres exercicios, todos eles obrigatorios e eliminatorios: Primeiro exercicio: de carácter eliminatorio, consistirá en contestar por escrito, nun prazo máximo de 90 minutos, un cuestionario de 60 preguntas tipo test, mais 10 preguntas de reserva, con respostas alternativas, relacionadas co contido das partes xeral e especial do temario que figura no anexo I destas bases. Valorarase o nivel de coñecementos de xeito que cada resposta correcta sumará 0,50 puntos, cada resposta incorrecta restará 0,15 puntos e non se contabilizarán as preguntas non contestadas. A puntuación máxima deste exercicio será de 30 puntos, e será preciso acadar a puntuación mínima de 15 puntos para superar o exercicio. Segundo exercicio: de carácter eliminatorio, consistirá en desenvolver por escrito, durante un tempo máximo de 2 horas, dous supostos prácticos, propostos polo Tribunal, sobre das materias comprendidas entre os temas 15 a 63, ambos incluídos, do temario desta convocatoria. Valorarase a formación e nivel de coñecementos, tendo en conta tamén a claridade e orde de ideas, a facilidade de exposición escrita e a capacidade de comprensión e de síntese. A puntuación máxima deste exercicio será de 40 puntos, sendo preciso acadar un mínimo de 20 puntos para o superar. Terceiro exercicio: proba de galego: de carácter obrigatorio e eliminatorio. Tal e como establece o art.51 da Lei 2/2015, do 29 de abril, do emprego público de Galicia, para dar cumprimento á normalización do idioma galego na Administración pública de Galicia e para garantir os dereitos dos administrados ao uso do galego nas relacións coa Administración pública non ámbito da comunidade autónoma, e a promoción do uso normal do galego por parte dos poderes públicos de Galicia (artigo 6.3 da Lei de normalización lingüística), nas probas selectivas que se realicen para ou acceso ás prazas da Administración da Comunidade Autónoma de Galicia e das entidades locais de Galicia incluirase un exame de galego, agás para aqueles que acrediten o coñecemento da lingua galega consonte á normativa vixente. Este exercicio terá unha cualificación de Apto/Non Apto, quedando exentos da súa realización aqueles aspirantes que acrediten a titulación de nivel Celga 4, curso de perfeccionamento da lingua galega ou equivalente. A proba de coñecemento da lingua galega consistirá na tradución escrita (sen apoio documental, dicionario, etc.) de castelán ao galego normativo, dun texto facilitado polo Tribunal. Este exercicio terá unha duración máxima de 30 minutos. SÉTIMA.–CUALIFICACIÓN DOS EXERCICIOS.7.1.–Cada un dos exercicios da oposición será cualificado consonte ao sinalado na base anterior, sendo necesario aprobar cada un deles para acceder ao seguinte. A cualificación de cada exercicio farase pública no Taboleiro de Anuncios do Concello e de forma complementaria na web municipal 7.2.–A puntuación e a orde de cualificación definitiva dos aspirantes virán determinadas pola suma das puntuacións obtidas nos exercicios da oposición, á que se engadirá a puntuación obtida na fase de concurso. En caso de empate prevalecerá a puntuación obtida no segundo e primeiro exercicio da oposición, sucesivamente e por esta orde; de persistir o empate este resolverase por sorteo que se realizará en presenza dos interesados. OITAVA.–RELACIÓN DE APROBADOS.8.1.–Finalizadas as probas, o Tribunal fará pública a relación de aprobados por orde de puntuación, unha vez agregadas as dúas fases do proceso, e elevará dita relación, xunto coa acta da última sesión e a proposta de nomeamento, que terá carácter vinculante, á Presidencia da Corporación para que efectúe o correspondente nomeamento.8.2.–O Tribunal non poderá en ningún caso aprobar nin declarar que superou o proceso selectivo un número de aspirantes superior ao de prazas convocadas, polo que se declarará aprobado/a ao aspirante que obtivera a maior puntuación. Na acta da última sesión incluirase unha relación dos aspirantes que, tendo superado todos os exercicios da oposición, non fosen propostos inicialmente para o seu nomeamento, co fin de poder ser nomeados en caso de renuncia do nomeado ou imposibilidade de nomeamento. NOVENA.–PRESENTACIÓN DE DOCUMENTOS.9.1.–O/A aspirante seleccionado/a deberá presentar a documentación acreditativa dos requisitos esixidos na Base 2.ª no prazo de VINTE días naturais a contar desde o seguinte ao de publicación da relación de aprobados. Se dentro do prazo indicado, e salvo causa de forza maior, o/a aspirante proposto/a non presentara a documentación, ou non reunira os requisitos esixidos, non poderá ser nomeado/a e quedarán anuladas todas as súas actuacións, sen prexuízo das responsabilidades en que puidera incorrer por falsidade. DÉCIMA.–NOMEAMENTO E TOMA DE POSESIÓN.10.1.–Unha vez presentada a documentación á que se refire o apartado anterior, o órgano competente da corporación procederá ao nomeamento a favor do/a aspirante proposto/a polo tribunal cualificador, e será nula a toma de posesión de quen estea incurso/a en causas de incapacidade específica conforme á normativa vixente. A toma de posesión terá lugar dentro do prazo de cinco días naturais, a contar desde a data de notificación do acordo de nomeamento. Previamente á sinatura da toma de posesión, o/a aspirante seleccionado/a deberá subscribir a declaración á que se refire o artigo 13.1 do Real decreto 598/1985, do 30 de abril, sobre incompatibilidades.10.2.–Mentes non se formalice a toma de posesión e non se incorpore ao posto de traballo, o/a aspirante non terá dereito a percepción económica de ningunha clase. A persoa nomeada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedará sometida a un período de proba de un mes. DÉCIMO PRIMEIRA.–NORMAS FINAIS.11.1.–O Tribunal queda facultado para a interpretación destas Bases así como para resolver cantas dúbidas e incidencias presente a súa aplicación, a cuxo efecto poderá adoptar os acordos necesarios para a boa orde do proceso selectivo. Esta convocatoria e cantos actos administrativos se deriven da mesma e da actuación do Tribunal, poderán ser impugnados polos interesados nos casos e na forma establecidos na Lei 39/2015 do Procedemento Administrativo Común das Administracións Públicas e normas concordantes. ANEXO I.–TEMARIO A.–Parte xeral 1) A Constitución Española de 1978: Estrutura e contido. A reforma constitucional.2) Dereitos fundamentais e liberdades públicas.3) A organización territorial do Estado: Os Estatutos de Autonomía: significado e contido.4) O réxime local español. Principios constitucionais e regulación normativa. As entidades locais: clases de entidades locais.5) O municipio: concepto e elementos. Organización e competencias. O réxime de funcionamento das Corporacións Locais. O Alcalde, O Pleno e a Xunta de Goberno Local.6) A potestade regulamentaria local: Ordenanzas e Regulamentos. Procedemento de elaboración e aprobación. Os bandos.7) O persoal ao servizo da Administración Local. Ingreso na función pública. Organización da función pública local. Dereitos e deberes do persoal.8) As facendas locais. Recursos das facendas locais. Especial referencia aos recursos do municipio. O orzamento das entidades locais, contido e aprobación. Control e fiscalización do gasto público.9) O acto administrativo: Concepto, clases e elementos. A eficacia dos actos administrativos. Nulidade e anulabilidade.10) O procedemento administrativo común. Principios. Normativa reguladora. Os interesados no procedemento administrativo. Dereitos dos cidadáns, en particular acceso aos rexistros e arquivos.11) O procedemento administrativo común: fases do procedemento. Formas de terminación.12) A revisión dos actos administrativos. Os recursos administrativos. A xurisdición contencioso administrativa: o recurso contencioso administrativo.13) A potestade sancionadora. Principios do exercicio da potestade sancionadora. Procedemento.14) As facendas das entidades locais. Os recursos das facendas locais. Enumeración e definicións. As Ordenanzas Fiscais.15) Os Contratos do Sector Público. A Lei 9/2017, do 8 de novembro e demais normativa aplicable. Disposicións Xerais. Obxecto e ámbito de aplicación.16) Os contratos do sector público. Configuración xeral da contratación. Elementos estruturais dos contratos.17) Os contratos do sector público: O órgano de contratación.18) Os contratos do sector público: A capacidade e solvencia do empresario.19) Os contratos do sector público: obxecto, os códigos CPV, presuposto base de licitación, valor estimado, prezo do contrato e a súa revisión.20) Os contratos do sector público: actuacións relativas á contratación das AA. PP.21) O contrato de obras.22) O contrato de subministración.23) O contrato de servizos. B.–Parte específica BLOQUE 1.–R. D. L.7/2015, do 30 de outubro, polo que se aproba o TRLS e Rehabilitación Urbana 24) Estatuto básico da iniciativa e a participación na actividade urbanística.25) Situacións básicas de solo. Contido do dereito de propiedade do solo en situación rural ou vacante de edificación: deberes e cargas. Contido do dereito de propiedade do solo en situación de urbanizado: deberes e cargas.26) Valoracións. Ámbito do réxime de valoracións. Criterios xerais para a valoración de inmobles. Valoración no solo rural. Valoración no solo urbanizado. Valoración do solo no réxime e equidistribución de beneficios e cargas. Réxime da valoración. BLOQUE 2.–R. D. 1492/2011, do 24 de outubro, polo que se aproba o Regulamento de valoracións da Lei do Solo 27) Conceptos e criterios xerais para a realización das valoracións.28) Valoración en situación de solo rural.29) Valoración en situación de solo urbanizado.30) Indemnizacións e gastos de urbanización. BLOQUE 3.–Normativa urbanística aplicable na Comunidade Autónoma de Galicia: Lei 2/2016, do 10 de febreiro, do solo de Galicia (LSG). O Regulamento da Lei do solo de Galicia, aprobado por Decreto 143/2016, do 22 de setembro (RLSG) 31) Réxime do solo urbano.32) Réxime do solo de núcleo rural.33) Réxime do solo urbanizable.34) Réxime do solo rústico.35) O Plan Básico Autonómico.36) O Plan xeral de ordenación municipal (PXOM). 37) O Plan Básico Municipal.38) Planeamento de desenvolvemento dos PXOM. Plans Parciais. Plans Especiais.39) Outras figuras de planeamento. Delimitacións do SNR. Estudos de Detalle. Catálogos.40) Vixencia e modificación dos instrumentos de planeamento urbanístico.41) Execución e conservación das obras de urbanización. Proxectos de urbanización. Obras de urbanización. Conservación da urbanización.42) Ordes de execución. Obxecto. Contido. Procedemento.43) Títulos habilitantes de natureza urbanística. Licenzas urbanísticas. Comunicacións previas.44) Parcelacións. BLOQUE 4.–Instrumentos de ordenación do territorio 45) Plan de ordenación do litoral de Galicia. Áreas continuas. Áreas descontinuas. Asentamentos. Regulación de uso específica para cada área ou elemento.46) Plan director da Rede Natura 2000 de Galicia. ZEC no T. M. de Carballo. Zonificación. Usos permitidos, autorizables e prohibidos. Normas específicas para cada zona.47) Proxecto sectorial do Parque Empresarial de Carballo. Instrumento de ordenación urbanística. Disposicións Normativas. BLOQUE 5.–Lexislación Sectorial 48) Lexislación de Costas. Lei 22/1988, do 28 de xullo, de Costas. RD.876/2014, do 10 de outubro, polo que se aproba o Regulamento Xeral de Costas. O dominio público marítimo terrestre. Limitacións da propiedade sobre os terreos contiguos á ribeira do mar por razóns de protección do DPMT: servidume de protección, servidume de tránsito e servidume de acceso ao mar.49) Lexislación de Augas. Real Decreto Lexislativo 1/2001, do 20 de xullo, polo que se aproba o Texto Refundido da Lei de Augas. Regulamento do Dominio Público Hidráulico. Dominio Público Hidráulico. Bens que o integran. Protección do DPH. Fins. Réxime de usos.50) Lexislación de Estradas de Galicia. Lei 8/2013, do 28 de xuño, de Galicia (LEG). Lei 6/2015, do 7 de agosto, pola que se modifica a LEG. Regulamento xeral de Estradas de Galicia (RLEG). Dominio Público Viario. Concepto de estradas. Clasificación das estradas. Treitos urbanos. Travesías. Protección do Dominio Público Viario. BLOQUE 6.–Lexislación relacionada.51) Normativa vixente en materia de accesibilidade, de carácter estatal e autonómico.52) Código Técnico de Edificación: Obxecto. Ámbito de aplicación. Condicións xerais para o cumprimento do CTE. Esixencias Básicas. Condicións e contido do proxecto.53) Disposicións mínimas de seguridade e saúde nas obras de construción. Disposicións xerais. Disposicións específicas de seguridade e saúde durante as fases do proxecto e execución das obras. Avaliación e prevención de riscos en obras e actividades que non requiran proxecto.54) Xestión e tratamento de residuos no sector da construción. Reciclaxe de residuos. BLOQUE 7.–Plan xeral de ordenación municipal de Carballo, aprobado por Orde do 4 de febreiro de 2016 (PXOM-2016) 55) Réxime urbanístico de aplicación nas distintas clases de solo.56) Condicións particulares dos usos.57) Ordenanzas zonais en solo urbano.58) Ordenanzas zonais en solo de núcleo rural.59) Regulación dos solos de desenvolvemento. Condicións de desenvolvemento en solo urbano non consolidado (SUNC). Condicións de desenvolvemento no solo urbanizable. Regulación nas AAI nos núcleos rurais.60) Regulación do solo rústico. BLOQUE 8.–Outras ordenanzas do Concello de Carballo 61) Ordenanza municipal para a redacción de proxectos de urbanización, control das obras e recepción destas no Concello de Carballo.62) Ordenanza xeral sobre circulación e utilización das vías públicas do Concello de Carballo. Modificación do texto refundido da ordenanza. Actividades na vía pública. Autorizacións para entrada e saída de vehículos (Vaos). Ocupación do dominio público local con terrazas de hostalaría.63) Regulamento dos servizos públicos relacionados co Ciclo da Auga. Natureza. Obxecto. Ámbito de actuación e réxime xurídico. Normas xerais. Dereitos e obrigas da concesionaria na prestación dos servizos de abastecemento, saneamento e depuración. Situación de emerxencia. Instalacións. En Carballo, a 8 de febreiro de 2019. O alcalde Evencio Ferrero Rodríguez